b'\n_START_ARTICLE_\nMo\xc5\xbeganski \xc5\xbeivec\n_START_PARAGRAPH_\nMo\xc5\xbeganski \xc5\xbeivec je vsak od dvanajstih parov \xc5\xbeivcev, ki izvirajo predvsem iz mo\xc5\xbeganskega debla, vidni in olfaktorni \xc5\xbeivec pa iz velikih mo\xc5\xbeganov. S somatskim nitjem o\xc5\xbeiv\xc4\x8dujejo podro\xc4\x8dje glave in vratu, z vegetativnim nitjem pa tudi notranje organe v prsni in trebu\xc5\xa1ni votlini (sin. nervi craniales).\n_START_SECTION_\nPoimenovanje\n_START_PARAGRAPH_\nMo\xc5\xbeganske \xc5\xbeivce poimenujemo bodisi z zaporedno \xc5\xa1tevilko glede na njihovo lokacijo, od prednjega dela mo\xc5\xbeganov navzad, ali z opisnim imenoma glede na strukturne lastnosti ali funkcijo, npr. vohalni (olfaktorni) \xc5\xbeivec omogo\xc4\x8da voh, obrazni (facialni) \xc5\xbeivec o\xc5\xbeiv\xc4\x8duje obraz z motori\xc4\x8dnim nitjem, trivejni (trigeminalni) \xc5\xbeivec pa se razdeli v tri veje.'